Den Vest-Sjællandske Avis, 1821-08-28
Da den Tyrkiske Rettergang er desuden aldeles vilkaarlig og mangler enhver behørig Retsform, saa kunde dog ligefuldt de Christne blive myrdede eller mishandlede i Fremtiden, uden nogen menneskelig Magt kunde frelse dem. Men allerede Slutningen af denne Skrivelse viser, at det er ikke andet end en privat Mands Tanker, som grunder dem paa visse i Hovedstaden omløbende Rygter. Denne Efterretning er formodentlig bragt over Wien; thi man har andre Efterretninger fra Constantinopel af samme Datum, som læses i den Østerrigske Jagttager, et Blad, som bestandig har viist sig ugunstigt sindet mod Grækerne, og hvori der meldes: at Pesten har begyndet at vise sig paa Veien imellem Constantinopel og Smyrna, at alvorlige Uroeligheder ere udbrudte paa Øen Candia; at der hersker en stor Virksomhed iblandt det diplomatiske Korps, at Conferencer blive dagligen holdte imellem Gefandterne og Reis-Effendi; og at siden Paketbaaden ankom den 17de Juli dertil fra Odessa fandt ligesaa hyppige Forsamlinger imellem den Russiske Mission og Divanet (altsaa i 8 Dage uden at endnu noget er afgjort), at Danest ikke er dræbt men forviist til Asien; at Roligheden er ikke blevet forstyrret i Hovedstaden i den sidste Tid, men at der her skeer den største Virksomhed i Arsenalet, paa Skibs værfterne og i Kanonstøberiet, og at flere Kanonbaade ere forstillede i Canalen; endelig at den nye udrustede Tyrkiske Flaade har forladt Dardanellerne, at den siden er seet i Vandene ved Chios, og at den derfra har taget sin Retning til Den Samos, hvis Jndvaanerne i Forbindelse med dem paa Scalanouva have grebet til Vaaben og plantet Oprørsfanen. Endelig meddeles et Firman, som Sultanen har udstædet for at vedligeholde den offentlige Rolighed; hvori han forbyder nogen Privatmand at fornærme eller mishandle en uskyldig Raja eller Christen. - Alle disse Efterretninger see meget fredelige ud og kunne alle lade forhaabe, at Sagen vil blive bilagt i Mindelighed, og de Krigsrygter, som man har fra andre Kanter vilde ikke veie op imod dem, f. Ex. at Bladet Britisk Monitør siger: at det kan med Bestemthed melde, at der ere ankomne Depescher til London, som forkynde, at Keiser Alexander har fattet den Beslutning, at han vil angribe Tyrkerne; eller at Bladet Constitutionel forkynder, at det Russiske Krigsmanifest skal allerede være ankommet i Departementet for de udenlandske Anliggender, og at Tyrkerne desuden skulle have fornærmet Østerrig; thi de skulle have nyeligen forfulgt den hellenistiske Hærfører Sava, som tog Flugten til Siebenburgen, lige til Kronstadt, og da den Østerrigske Commandant bemærkede, at dette var en Overtrædelse af Grændserne, skulle de have svaret: at Østerrig overtræder Tractaten endnu langt mere, da det beskytter Sultanens oprøriske Undersaatter mod Lovenes Hævn. - Men alle disse Krigsrygter kunde ikke svække hine fredelige Udsigtet, naar man ikke havde Efterretning om et vigtigt Factum, hvis Paalidelighed man ikke vel kan paatvivle; men som er af den Natur, at det maae betage al Tro paa at Freden kan blive vedligeholdet. Der skrives nemlig fra Odessa under 27de Juli følgende: J Dag ankom den Russiske Skibscapitain Nardo fra Constantinopel hertil, som havde forladt denne Stad den 21de, han medbragte følgende vigtige Efterretning, som han strax meddeelte vor Gouverneur Greve Langeron. Den hele Tyrkiske Flaade, som ved den hurtige Udrustning af nye Skibe, bestod igjen i de første Dage af Juli af 2 Orlogskibe, 3 Fregatter, 3 Corvetter, 2 Brigger og 30 mindre Fartøier, havde af Sultanen modtaget den bestemte Ordre at hævne paa det blodigste den Skam, som i Julii Maaned var tilføjet den ved Mytilene. Saaledes gik denne Flaade, som var Grækerne langt overlegen, og som formodentlig vil blive Tyrkernes sidste Kraft Anstrængelse til Søes, til Seils i Søen Marmora den 12te Juli under Kanonernes Torden, og de Tyrkiske Jndvaaneres Jubel, og under Commando af Kara Ali, som tilforn havde været Havne Commandant i Constantinopel. Den passerede derpaa Dardanellerne, og mødte ved Øen Tenedos den forenede Græske Flaade, som strax gjorde et heftigt Angreb paa Tyrkerne. Kara Ali blev ifølge de i Constantinopel af Porten selv bekiendtgjorte Beretninger, dreven tilbage til Dardanellerne, efterat Grækerne havde erobret 2 Fregatter og 18 mindre Krigskibe. Andre Beretninger; men som synes overdrevne, paastaae, at næsten hele Flaaden er tagen af Grækerne. De tilbagekomne Skibe opholdt sig efter Søeslaget i den elendigste Tilstand i Søen Marmora. To af dem vare indløbne i Constantinopel med den nedslagende Efterretning. Saasnart den blev udbredet i Hovedstaden, strømmede igien Tyrkerne bobeviis sammen, og i nogle Timer vare allerede 300 Grækere revne ud af deres Huse, og myrdede paa Gaderne. Drukningen, Myrderiet og alle de grusomme Dødsmaader vare igien i fuld Gang. Divanet har forresten omendskiøndt det Russiske Ultimatum allerede maae være det overgivet, ikke indtil den 21de Juli fattet nogen Beslutning med Hensyn til den Russiske Ambassadeur. Han blev endnu strængere end tilforn bevogtet i Bujuldere, hvor han som bekiendt lever uden al diplomatisk Forbindelse med Porten, ogsaa var den russiske Corvette hvorpaa der allerede tidligere var lagt Beslag ifølge Portens Befaling, og hvorimod Baron Stroganof som bekiendt havde forgieves protesteret endnu bestandig seqvestreret, og Kanonerne paa den vare bragte af Tyrkerne i Land. Disse vigtige Efterretninger bekræftes ved en Handels skrivelse, som er ankommen til Augsburg, og hvori der endog tilføies, at en Russisk Golette, som nyelig er sendt med Depescher til Baron Stroganof, er bleven anholdet i Canalen. i Disse Efterretninger have et fuldkomment paalideligt Udseende, og kunne ikke vel omtvivles, og naar de ere fande, hvorledes kan man da troe at Rusland og Østerrig kunne lade sig nøie med den Tyrkiske Regierings blotte Forsikkringer, om at holde Rolighed vedlige i Landet, naar den midt under Underhandlingerne selv ikke kan forhindre saadanne skrækkelige Uordener. Det eneste man kan indvende imod Sandfærdigheden af disse Beretninger, er at de slet ikke omtales i de Efterretninger af 25 Juli, som den Østerrigske Jagttager, leverer; men ikke at tale om, at der er maaskee en Feil i Datum; thi vi have paa eengang faaet Efterretninger fra Constantinopel over Wien som ere 12 Dage fildigere end de vi havde sidste Gang, saa angiver dette Blad heller ingen andre Kilder for sine Efterretninger end private Breve, og Forfatterne til disse tør maaskee ikke andet end meddeele fordeelagtige og beroeliggende Efterretninger. Fra det Østerrigske Gesandtskab i Constantinopel ere ingen. Efterretninger ankomne eller meddeelte.)¬